joelniklaus/EU_Wikipedias huggingface dataset:
Kālmāns Grāmatnieks

Kālmāns Grāmatnieks (, ; dzimis 1074. gadā, miris ) bija Ārpādu dinastijas Ungārijas karalis (no 1095. gada) un Horvātijas karalis (no 1097. gada) līdz savai nāvei 1116. gadā. Kālmāns tika uzskatīts par vienu no izglītotākajiem sava laika monarhiem. Viņa laikā tika izdoti likumu krājumi un hronikas. 

Sākot no 1096. gada Kālmāns saskārās ar Krusta karu karaspēka kustību caur karalistes teritoriju. Daļa no karaspēkiem, sevišķi nedisciplinētie karotāji, kurus vadīja zemāka ranga augstmaņi, nodarbojās ar laupīšanu un Kālmānam nācies pielietot spēku, lai to pārtrauktu. Tomēr krustnešu galvenie spēki Godfreja de Buljona vadībā caur valsti izgāja miermīlīgi, iespējams tāpēc, ka par ungāru ķīlnieku tika paņemts nākamais Jeruzalemes karalis Baldvins I.

1097. gadā Kālmāns sakāva horvātu spēkus kaujā pie Gvozdas kalna. Kaujā krita pēdējais Horvātijas nacionālās dinastijas karalis Petars Svačičs. Kālmāns 1102. gadā Biogradā pie jūras tika kronēts par Horvātijas karali, nodibinot Ungārijas un Horvātijas ūniju, kura eksistēja līdz 1918. gadam.

Kaut arī Kālmāns bija karaļa Gēzas I vecākais dēls, lielu daļu no mūža uz Kālmāna troni pretendēja arī viņa brālis Ālmošs līdz 1115. gadā pēc Kālmāna pavēles Ālmošs un viņa dēls Bēla II tika padarīti akli.

Ungārijas valdnieki
Horvātijas valdnieki
1074. gadā dzimušie
1116. gadā mirušie
Ārpādu dinastija
Kolumbija (upe)

Kolumbija () ir lielākā upe Ziemeļamerikas ziemeļrietumu reģionā. Upe sākas Klinšu kalnos, Britu Kolumbijā, Kanādā, tad plūst uz ziemeļrietumiem un dienvidiem līdz Vašingtonas štatam, ASV, pēc tam sāk tecējumu uz rietumiem, kur tā veido Vašingtonas un Oregonas štatu robežu, pēc tam ietek Klusajā okeānā. Kolumbijas upe ir 2000 km gara, tās garākā pieteka ir Sneika. Kolumbijas baseins (668 000 km2) ir aptuveni Francijas lielumā un ietver septiņus ASV štatus un vienu Kanādas provinci.

Atsauces

Ārējās saites 

ASV upes
Kanādas upes
Džajpura

Džaipura (, ) ir pilsēta Indijas ziemeļrietumos, Rādžastānas štata administratīvais centrs un lielākā pilsēta pēc iedzīvotāju skaita. 2011. gadā pilsētā dzīvoja 3,07 miljoni iedzīvotāju. Džaipura ir svarīgākais Rādžastānas štata ekonomiskais un kultūras centrs. Nozīmīgs tirdzniecības un transporta mezgls. Attīstīta kokvilnas ražošana, stikla-keramikas un elektrotehniskā rūpniecība.

Indijas pilsētas
Marija I Anžū

Marija I (, ; dzimusi 1371. gadā, mirusi ) bija Anžū dinastijas Ungārijas un Horvātijas karaliene no 1382. gada līdz savai nāvei 1395. gadā. 

Marija bija Polijas un Ungārijas karaļa Lajoša I un Bosnijas bana meitas Elizabetes vecākā meita. Par karalieni kļuva pēc tēva nāves desmit gadu vecumā, tāpēc māte Elizabete tika iecelta par karalienes reģenti. Lajošs I par savas valsts mantinieci izvēlējās tieši Mariju, tomēr pēc viņa nāves par Polijas karalieni kļuva jaunākā māsa Jadviga, kura 1386. gadā apprecējās ar Jagaili, liekot pamatus Polijas-Lietuvas valstij. Marija savukārt 1385. gadā apprecējās ar nākamo Svētās Romas impērijas imperatoru Sigismundu Luksemburgu. Marija 1395. gadā mira, iespējams dzemdībās.

Ungārijas valdnieki
Horvātijas valdnieki
1371. gadā dzimušie
1395. gadā mirušie
Anžū dinastija
Lubačova

Lubačova () ir pilsēta Polijas dienvidaustrumos, Piekarpatu vojevodistē uz austrumiem no Žešovas.

Rakstos pirmoreiz minēta 1211. gadā. Pilsētas tiesības no 1376. gada. 1648. gadā pilsētu nopostīja Bohdana Hmeļnicka karotāji. 1772. gadā Lubačova iekļāvās Austrijas impērijā. No 1918. gada - atjaunotajā Polijas valstī. 1939. gadā Polijas kampaņas laikā Lubačovu 12. septembrī ieņēma Vācijas karaspēks, bet, pamatojoties uz Molotova-Rībentropa paktu, vācieši atkāpās un 26. septembrī to ieņēma Sarkanā armija. Līdz 1941. gada 22. jūnijam, kad to atkal ieņēma vācu karspēks, tā ietilpa PSRS. Pēc kara 1945. gadā pilsētu iekļāva Polijas valstī.

Lubačova ir poļu soļotāja Roberta Kožeņovska (Robert Korzeniowski, 1968) dzimtā pilsēta.

Piekarpatu vojevodistes pilsētas
Maija Lūsēna

Maija Lūsēna (dzimusi Maija Renskumberga 1957. gada 12. martā) ir latviešu popmūzikas dziedātāja un aktrise. Pazīstama kā grupu "Zodiaks" un "Dāmu pops" dalībniece un arī vokālā pedagoģe.

Biogrāfija 
Dzimusi 1957. gada 12. martā Liepājā. No viena līdz trīspadsmit gadu vecumam kopā ar ģimeni dzīvoja Kuldīgā, mācījās Kuldīgas mūzikas skolas vijoles klasē, tad Liepājas 1. vidusskolā (beidza 1975), sāka darboties jauniešu mūzikas grupā.

Studēja Latvijas Valsts konservatorijas Teātra fakultātē (beidza 1980), spēlēja Dzintras lomu Rīgas Kinostudijas mākslas filmā “Nakts bez putniem” (1979). Studiju laikā viņa koncertēja arī kopā ar Arni Miltiņu, pēc konservatorijas beigšanas viņa strādāja Latvijas Valsts filharmonijas vokāli instrumentālajā ansamblī "Tip-top" par fona vokālisti. Šis ansamblis koncertēja pa visu bijušo PSRS.

1982. gadā viņa uzstājās horeogrāfes Janīnas Pankrates iestudētajā kabarē dziesmu programmā ar R. Paula dziesmām un apprecējās ar komponistu Jāni Lūsēnu. Kopā ar viņa grupu "Neptūns" Maija piedalījās Liepājas teātra izrādē "Māte un neitronbumba" (1985). 
1987. gadā atjaunotās grupas "Zodiaks" sastāvā kopā ar Zigfrīdu Muktupāvelu devās koncerttūrē uz ASV, kur tika ierakstīta plate "Mākoņi". Notika koncertēšana Amerikas klubos, un mūzikas pazinēji Maijas balsi salīdzināja ar Džūlijas Krūzas balsi. 
Zodiaks aktīvi koncertēja arī festivālā "Bildes", kurā Maija piedalījās ar saviem abstraktās mākslas darbiem. Grupa "Zodiaks" ieguva festivāla "Liepājas Dzintars" Grand Prix 1987. un 1989. gadā. Maija nodziedāja Laimdotas lomu Zigmāra Liepiņa rokoperā "Lāčplēsis" (1988).

Pēc "Zodiaka" darbības pārtrūkšanas Maija kopā ar Jāni Lūsēnu sagatavoja dziesmu programmas bērniem kasetēs, un guva panākumus "Mikrofona '92" aptaujā ar dziesmu "Ja es būtu". Viņa piedalījās TV seriālā "Līdumu dūmos" (1992), kā arī atsāka aktrises gaitas neatkarīgajā teātrī "Kabata". Maija vadīja televīzijas rīta pārraides bērniem "Nāc sadziedāt!", bija vokālā pedagoģe, 2007. gadā nodibināja vokālo studiju "Maijas Lūsēnas meistarklase".

Diskogrāfija 
 Mākoņi (kopā ar "Zodiaku", "Melodija", LP, 1990)
 Ziemas prieki bērniem (kopā ar J. Lūsēnu, "MicRec", kasete, 1993)
 Mirušais gadsimts (kopā ar "Zodiaku", kasete, 1995)
 Nāc sadziedāt! (kopā ar J. Lūsēnu, "Balss", kasete, 1996)
 Par rozēm (kopā ar "Dāmu popu", 2000)
 Mirušais gadsimts (kopā ar "Zodiaku", "MicRec", CD, 2006)

Atsauces 

Latviešu dziedātāji
1957. gadā dzimušie
Liepājā dzimušie
Ieeja tukšumā

"Ieeja tukšumā" () ir Gaspara Noē veidota 2009. gada Francijas filma. Uzņemta neona gaismu Tokijas pilsētvidē, filma seko līdz Oskaram, jaunam amerikāņu narkodīlerim, ko sašauj policija un kurš no ārpusķermeņa pieredzes stāvokļa turpina vērot turpmākos notikumus. Filma ir uzņemta no pirmās personas skatupunkta, kas lido virs pilsētas ielām. Ik pa laikam tajā ir epizodes, kurās Oskars skatās aiz sava pleca, kad savukārt tiek rādītas epizodes no viņa pagātnes. Viscaur filmai ir izmantota eksperimentālā kino un psihodēlisko vielu pieredzes tēlainība. Noē filmu raksturo kā "psihodēlisku melodrāmu".

"Ieeja tukšumā" tika pirmizrādīta 2009. gada 22. maijā Kannu kinofestivālā. Tā saņēma galvenokārt pozitīvus kritiķu vērtējumus, tomēr tā bija komerciāli neveiksmīga, jo tās ienākumi bija daudz mazāki par budžetu.

Atsauces

Ārējās saites 

2009. gada filmas
Francijas filmas
Gaspara Noē filmas
Polockas Eifrosīnija

Polockas Eifrosīnija (; dzimusi starp 1101. un 1105., mirusi 1173.) bija Vitebskas kņaza Svjatoslava Vseslaviča meita, kas iestājās klosterī un veltīja savu dzīvi kristietības izplatīšanai Polockas kņazistē. 1910. gadā Krievijas Pareizticīgo baznīca kanonizēja Polockas Eifrosīniju par svēto.

Dzīvesgājums 
Dzimusi 12. gadsimta sākumā kā Vitebskas kņaza meita Predslava. 12 gadu vecumā viņa nolēma iestāties klosterī un pieņēma vārdu Eifrosīnija. Sākumā Eifrosīnija apmetās Polockas Sofijas klostera cellē un nodevās grāmatu lasīšanai un pārrakstīšanai. Viņas laikā uzsākta Polockas hronikas rakstīšana, kas 26 nodaļās apraksta notikumus no 1104. līdz 1197. gadam.

Pēc 1127. gada Kijevas lielkņaza Mstislava Vladimiroviča karagājiena uz Polocku un tās izpostīšanas viņa nodibināja jaunu klosteri, kurā iestājās viņas māsa Gordislava un māsīca Zveņislava. Pie klostera Eifrosīnija lika uzcelt mūra baznīcu, kas pārveidotā veidā saglabājusies līdz mūsdienām. 1129. gadā viņas tēvs kņazs Svjatoslavs tika apcietināts un izsūtīts trimdā uz Cargradu, kur mira pēc 1130. gada.

No 1132. līdz 1144. gadam Polockas kņazs bija viņas brālis Vasiļko Svjatoslavičs, kas atjaunoja Polockas kņazu dinastiju, bet pēc viņa nāves sākās cīņas starp trim kņaza Vseslava "Brīnumdara" mantinieku līnijām - Vitebskas, Minskas un Druckas kņaziem. Tikai 1162. gadā Polockā varu atkal atguva Vitebskas kņazu dzimta.

Ap 1160. gadu viņai no Bizantijas tika atsūtīta Efesas Svētās Dievmātes ikona, ko uzskatīja par evaņģēlista Lūkas gleznotu. 1173. gadā viņa devās svētceļojumā uz Jeruzalemi, kur mira. Eifrosīnijas mirstīgās atliekas tika pārvestas uz Kijivu, bet 1910. gadā uz Polocku.

Literatūra 
 ЖИТИЕ ЕВФРОСИНИИ ПОЛОЦКОЙ ("Polockas Eifrosīnijas dzīve" – tulkojums krievu valodā)

Piemiņa 
1918. gadā Sv. Polockas Eifrosīnijas vārdā nosauca Kārsavas pareizticīgo baznīcu.

Ārējās saites

Piezīmes un atsauces 

Pareizticība
Baltkrievijas vēsture
Polockas kņazi
Rurika dinastija
1167. gadā mirušie
Pareizticīgo svētie
Kendzaburo Oe

Kendzaburo Oe ( Ōe Kenzaburō; dzimis ) ir japāņu rakstnieks. 1994. gadā saņēmis Nobela prēmiju literatūrā.

K. Oe sāka rakstīt 1957. gadā. Viņš savos darbos ir ietekmējies no franču un amerikāņu literatūras un literatūras teorijas. Tie aplūko politiskus, sociālus un filozofiskus tematus, tai skaitā kodolieročus, atomenerģiju, sociālo nekomformismu un eksistenciālismu. Viņa pazīstamākie darbi ir The Silent Cry un "Privāta lieta".

Atsauces

Ārējās saites 
 Nobela prēmijas profils 

1935. gadā dzimušie
Japāņu rakstnieki
Nobela prēmijas laureāti literatūrā
Pixar Animation Studios

Pixar Animation Studios ir kinostudija, kas darbojas datoranimācijas žanrā. Atrodas Kalifornijā, ASV.

Studiju 1979. gadā dibināja Džordžs Lūkass kā Computer Division, un tā bija Lucasfilm datoranimācijas apakšnodaļa pēc "Zvaigžņu karu" veiksmes. 1986. gadā Stīvs Džobss atpirka kompāniju no Džordža Lūkasa par 10 miljoniem dolāru. Par jauno kompānijas vadītāju kļuva Elvijs Rejs Smits, kurš piedāvāja kompāniju pārsaukt par PIXAR. 2006. gadā pēc ilgām pārrunām studiju par 7,4 miljardiem dolāru iegādājās kompānija Walt Disney Pictures, padarot Stīvu Džobsu par vienu no lielākajiem Walt Disney akcionāriem.

Kompānija papildus animācijas filmu ražošanai nodarbojas arī ar trīsdimensiju datoranimācijas programmatūras izstrādi. Kompānijas izstrādātā programma RenderMan ir izmantota tādu filmu kā "Titāniks", "Matrikss" un "Gredzenu pavēlnieks" izveidē.

Animācijas filmas 
Pixar ir izdevusi 25 pilnmetrāžas animācijas filmas, no kurām 11 ir bijušas finansiāli veiksmīgas un kritiķu atzinīgi novērtētas:
 "Rotaļlietu stāsts (1995)
 "Kukaiņu dzīve" (1998)
 "Rotaļlietu stāsts 2" (1999)
 "Mošķīši" (2001)
 "Meklējot Nemo" (2003)
 "Lieliskie" (2004)
 "Vāģi" (2006)
 "Gardēdis" (2007)
 "VALL-E" (2008)
 "Augšup" (2009)
 "Rotaļlietu stāsts 3" (2010)
 "Vāģi 2" (2011)
 "Drošsirde" (2012)
 "Mošķīšu universitāte" (2013)
 "Prāta spēles" (2015)
 "Labais dinozaurs" (2015)
 "Meklējot Doriju" (2016)
 "Vāģi 3" (2017)
 "Koko noslēpums" (2017)
 "Lieliskie 2" (2018)
 "Rotaļlietu stāsts 4 (2019)
 "Uz priekšu" (2020)
 "Dvēsele" (2020)
 "Luka" (2021)
 "Es sarkstu" (2022)

Drīzumā gaidāmas animācijas filmas 
 "Bazs Gaismasgads" (Lightyear, 2022)

Atsauces

Ārējās saites 
  
 

 
Disney production studios
Salomons Frencelis

Salomons Frencelis no Frīdentāles (, ; dzimis 1561. gadā (vai vēlāk), miris 1605. gadā) bija zinātnieks, humānists un dzejnieks, Rīgas Domskolas inspektors.

Viņa radinieks Salomons Gotlobs Frencels (Salomon Gottlob Frentzel, 1701-1768) bija Saksijas garīdznieks un hronists.

Dzīvesgājums 
Dzimis Breslavā 1561. gadā (pēc citiem datiem 1562. vai 1564. gadā). Kādu laiku viņš uzturējās Svētās Romas impērijas ķeizara galmā Prāgā. Šajā laikā nonāca saskarē ar Filipu Melanhtonu. Vēlāk Frencelis darbojās par ētikas un filozofijas profesoru Helmštetē. Tad pārcēlās uz Rīgu un 1599. gadā kļuva par Rīgas Domskolas inspektoru. Rīgā, Mollīna tipogrāfijā tika izdoti vairāki viņa darbi: 1599. gadā 3 izdevumi, 1600. gadā 2 izdevumi. 
Ievērības cienīga ir viņa 1599. gadā izdotā poēma "Par īsto dižciltību un zinātņu cieņu", kas bija veltīta Johanam Tīzenhauzenam un Rīgas humānistiem. Šajā darbā autors nosoda pārmērības ēšanā un apģērbu greznību, kā arī garīgo interešu trūkumu.

Salomons Frencelis miris Rīgā 1605. gada 18. jūnijā.

Darbi 
 1585. — "Elegia Salomonis Frentzelii Vratislaviensis, Poetae L. de officio cuiusque hominis Christiani, inprimis Ecclesiae Ministri."
 1593. — "De exvndationibvs Ivnio et Ivlio mensib. anno M.D.XCIII. factis. Vrania Salomonis Frencelii à Fridenthal poetae L. Caesarii. " 
 1595. — "D.LAVRENTII MARTYRIVM, Quod illustre est exemplum admirabilis, praesertim in juvene, ..."
 1596. — "SALOMONIS FRENCELII DE IESV CHRISTO REDIVIVO, ET AETERNVM TRIVMPHANTE Oratio, Habita in incluta IVLIA."
 1599. — "Beatis manibus Elisabethae Schonbergiae. Helmaestadii, excudebat Jacobus Lucius, ..."
 1599. — "Carmina gratulatoria clarissimorus virorum ad Sal. Frenceliusu, ..."
 1599. — "Livonia, quae Commissariis regiis generalibus, munere demandato in Livonia naviter perfunctis, bene precatur."
 1599. — "De vera nobilitate et literarum dignitate."
 1600. — "Monomachia D.Georgii, Equitis capadocis, et draconis lybici, cum mythologia de victoria Jesu Christi, servatoris mundi."
u.c.

Viņa radinieks Salomons Gotlobs Frencels (Salomon Gottlob Frentzel, 1701-1768) bija Saksijas garīdznieks un hronists.

Lejassilēzijas vojevodistē dzimušie
Humānisti
Livonijas cilvēki
Emmy balva

Emmy balva vai vienkārši Emmy ir ASV apbalvojums televīzijā. Tā tiek uzskatīta par ekvivalentu balvu Amerikas Kinoakadēmijas balvai, Tony balvai un Grammy balvai. Balvu pasniegšanas ceremonijā tiek pasniegtas statuetes, kas attēlo spārnotu "mākslas mūzu, kas ceļ uz augšu zinātnes atomu". Statuetes dizainu veidojis Luijs Makmenuss.

Emmy tiek pasniegta kopš 1949. gada 25. janvāra. Balva tiek pasniegta dažādu amerikāņu televīzijas sektoru pārstāvjiem. 74. Primetime Emmy balvu pasniegšanas ceremonija notiks  Microsoft teātrī, Losandželosā, Kalifornijā.

Atsauces

Ārējās saites
Toms Tamošausks

Toms Tamošausks (; dzimis ) ir lietuviešu futbola treneris un bijušais futbolists. Spēlējis pussarga pozīcijā, bijis Lietuvas izlases dalībnieks. Kopš 2017. gada ir Gargždu "Banga" galvenais treneris.

Karjeru sācis 2000. gadā Gargždu "Banga" sastāvā, pēc tam spēlējis Klaipēdas "Atlantas" klubā. 2003. gadā pārgāja uz Maskavas "Dynamo". Vienu gadu tika izīrēts FBK Kaunas. No 2006. līdz 2012. gadam pārstāvēja Latvijas Virslīgas klubu FK Liepājas Metalurgs. Tā sastāvā izcīnījis Latvijas čempiontitulu (2009), kā arī svinējis uzvaru Baltijas līgā (2007). 2006. gadā kļuva par Latvijas kausa ieguvēju.

2013. gada sezonā pārstāvēja citu Latvijas Virslīgas klubu FK Daugava Rīga. Karjeru noslēdza Klaipēdas "Granitas" rindās.

Lietuvas izlasē debitēja  Baltijas kausa spēlē pret Igauniju. Nākamajā spēlē pret Latviju guva savus vienīgos vārtus izlasē. Kopumā izlases rindās aizvadījis 18 spēles.

Pēc spēlētāja karjeras beigām kļuva par treneri. 2017. gadā tika apstiprināts par Gargždu "Banga" galveno treneri.

Atsauces

Ārējās saites 

1983. gadā dzimušie
Lietuvas futbolisti
Lietuvas izlases futbolisti
FK Liepājas Metalurgs spēlētāji
Mētra

Mētra var būt:

 mētras, lūpziežu dzimtas ģints augi;
 dažu augu stublājs ar lapām (piemēram, melleņu mētra);
 Pubuļupes cits nosaukums;
 Mētra (personvārds)

Cilvēki ar šādu uzvārdu 
 Salvis Mētra (1984), latviešu basketbolists.

Skatīt arī 
 Mētrājs

Latviešu uzvārdi
Kristīne Nevarauska-Atkočūne

Kristīne Nevarauska-Atkočūne (dzimusi Kristīne Nevarauska  Bauskā) ir latviešu aktrise.

2003. gadā absolvējusi Latvijas Kultūras akadēmijas Ekrāna un teātra mākslas nodaļu (Valmieras teātra aktieru kursu). No 2001. līdz 2005. gadam bijusi Valmieras Drāmas teātra aktrise, 2003. gadā attēlojusi Maiju izrādē "Maija un Paija". Kopš 2005. gada ir Dailes teātra aktrise.

Par Aijas tēlojumu 2010. gada izrādē "Aija pēc Jaunsudrabiņa" tika nominēta Spēlmaņu nakts balvai kā labākā aktrise. K. Nevarauska filmējusies televīzijas seriālos, tai skaitā "Neprāta cenā", "UgunsGrēkā"  ,"Būt mīlētai" un "Viņas melo labāk" . Tāpat filmējusies vairākās kinofilmās, tai skaitā "Man patīk, ka meitene skumst" un "Dancis pa trim". Par lomām filmās "Sauja ložu" un "Nekas mūs neapturēs" saņēmusi Lielā Kristapa balvas kā labākā aktrise.

Filmogrāfija

Filmas 
 "Pa ceļam aizejot" (2001) — Viva
 "Mājas dvēsele" (2001) — Meitene
 "Sauja ložu" (2002) — Liene
 "Man patīk, ka meitene skumst" (2002) — Laila
 "Saldumiņš" (2002) — Līgava
 "Trefpunt" (2004) — Maija
 "Dancis pa trim" (2012) — Sandra, Eva
 "Svingeri" (2016) — Ilze
 "Nekas mūs neapturēs" (2019) — Madara

Seriāli 
 "Neprāta cena" (2006—2009) — Līga Eglīte
 "UgunsGrēks" (2009) — Līga Eglīte
 "Būt mīlētai" (2011) — Vilma
 "Eņģeļu iela 9. Pelnrušķītes mantojums" (2013—2014) — Linda Tammane
 "Saplēstā krūze" (2016) — Liesma
 "Šķiršanās formula" (2016) — Anna
 "Viņas melo labāk". (2021) — Jana

Atsauces

Ārējās saites 

 Kristīne Nevarauska — atkailināta un vāja

1981. gadā dzimušie
Bauskā dzimušie
Latvijas kinoaktieri
Latviešu kinoaktieri
Latvijas teātra aktieri
Dailes teātra aktieri
Latvijas Kultūras akadēmijas absolventi
Lielā Kristapa balvas ieguvējas aktrises
Brokoļi

Brokoļi (Brassica oleracea var. italica) ir dārza kāposta pasuga. Tie ir viengadīgi augi. Brokoļu stumbra galā veidojas blīvi kopā saauguši, mazi, zaļi pumpuri, veidojot galviņu. Plaši tiek izmantots uzturā. Satur daudz vitamīnu, īpaši C vitamīnu. Brokoļu izcelsmes vieta ir Mazāzija un Vidusjūras austrumu zemes. Vislabāk tie aug mitrā, vēsā klimatā. Galviņas novāc, kad to izmērs sasniedz 10—17 cm.

2008. gadā aptuveni puse no visas brokoļu ražas tika ievākta Ķīnā. Nākamās lielākās brokoļu audzētājvalstis ir Indija, Amerikas Savienotās Valstis, Spānija un Itālija.

Kāpostu cilts
Dārzeņi
Silent Hill: Origins

Silent Hill: Origins, zināms kā Silent Hill Zero Japānā, ir izdzīvošanas-šausmu spēle ir datorspēle PlayStation Portable un piektā spēle Silent Hill sērijā, kuriem šī spēle kalpo kā priekštece stāstā. Spēli izdevis Konami Digital Entertainment un izstrādājis Climax Studios, un izdota 2007. gada novembrī, taču vēlāk pārnesta uz PlayStation 2 2008. gada martā.

Notiekot epinomiskā iedomu amerikāņu pilsētā, Origins seko Trevisam Greidijam stāstam, kā viņš meklē meiteni, kuru viņš izglābis no ugunsgrēka, divās paralēlās dimensijās. Meklējumu laikā viņš uzzina faktus par savu bērnību, kurus iepriekš nezināja, pēc tam uzzinot par pilsētas reliģisko kultu, kuri veic rituālus lai atdzīvinātu dievību, kuru tie pielūdz.

Origins priekš PSP ir kopumā ir kritiski labi pieņemta, par labo spēles mehānismu un aso grafiku, tikmēr kā mīnusi tika uzskatīti spēles īsais garums, un pārāk striktā Climax Studios pieturēšanās spēļu sēriju formulai. PS2 pārnesums saņēma mazliet zemāku vērtējumu, dēļ viduvējās grafikas kvalitātes, kā arī dažu kameras un vadības problēmu dēļ.

Ārējās saites 
 GameSpot 

PlayStation 2 spēles
PlayStation Portable spēles
2007. gada datorspēles
2008. gada datorspēles
Rostislavs Gļebovičs

Rostislavs Gļebovičs (, dzimis pēc 1090., miris 1165. gadā) bija viens no Minskas kņaza Gļeba Vseslaviča dēliem no Polockas Rurikoviču dinastijas. Minskas kņazs (1146—1151, 1159—1165), Polockas kņazs (1151—1159). Cīnījās par varu Polockas kņazistē ar citām kņaza Vseslava "Brīnumdara" mantinieku līnijām — Vitebskas un Druckas kņaziem.

Dzīvesgājums 
Dzimis Minskas kņaza Gļeba Vseslaviča (ap 1060.—1119.) ģimenē pēc 1090. gada. Pēc viņa vectēva Vseslava Bračislaviča nāves 1101. gadā Polockas kņaziste tika sadalīta starp viņa dēliem un Rostislava tēvs Gļebs Vseslavičs kļuva par Minskas kņazu. 1119. gadā Minskas kņazs cieta sakāvi karā pret Kijevas lielkņazu Vladimiru Monomahu, tika sagūstīts un aizvests uz Kijevu, kur mira. Minskas kņazisti pievienoja Kijevas lielkņaza valdījumiem.

Pēc lielkņaza Mstislava Vladimiroviča nāves 1132. gadā sākās dinastiju cīņas starp dažādām Vladimira Monomaha pēcnācēju dzimtām.
1144. gadā par Polockas kņazu kļuva viņa sāncensis Rogvolods Borisovičs no Druckas kņazu līnijas, bet Rostislavam Gļebovičam 1146. gadā izdevās iegūt Minskas kņaza titulu. Rostislavs noslēdza pret Rogvolodu vērstu savienību ar Čerņigovas kņazu Svjatoslavu Oļgoviču un Rostovas-Suzdaļas kņazu Juriju Vladimiroviču Dolgorukiju. Kad Jurijs Vladimirovičs Dolgorukijs 1151. gadā kļuva par Kijevas lielkņazu, Polockas veče kņazu Rogvolodu padzina un Rostislavs kļuva par Polockas kņazu. Par Minskas kņazu viņš iecēla savu jaunāko brāli Volodaru Gļeboviču.

Savukārt, kad Jurijs Dolgorukijs 1157. gadā zaudēja Kijevas lielkņaza troni, Rogvolods-Vasīlijs Borisovičs atguva Druckas kņaza titulu un 1159. gadā Polockas veče padzina Rostislavu. Viņš devās atpakaļ uz Minsku pie saviem brāļiem, kopā ar kuriem viņam 1160. gadā izdevās atkarot Rogvolodam Izjaslavas kņazisti, bet Rogvoloda-Vasīlija Borisoviča vadītais karaspēks sešas nedēļas aplenca Minsku. Kņazs Rostislavs pēc tam hronikās vairs nav pieminēts, uzskata, ka viņš miris pēc 1161. gada.

Viņa brālis Volodars Gļebovičs nocietinājās Gorodecas pilī, kuru 1162. gadā aplenca Rogvoloda-Vasīlija karaspēks. Tomēr viņam kopā ar leišiem izdevās sakaut Rogvoloda karadraudzi. Par Polockas kņazu kļuva Vitebskas kņazs Vseslavs Vasiļkovičs.

Polockas valdnieku ciltskoks

Skatīt arī 
 Polockas kņazi
 Polockas Rurikoviči

Piezīmes un atsauces

Literatūra 
 Baumgarten N. Genealogies et mariages occidentaux des Rurikides Russes du X-е au ХIII-е siecle /Orientalia Christiana. -Roma.-1927. -N35.-95p. (franciski)
 ПСРЛ, т. 2. Ипатьевская летопись. Фототип. изд. 1908 г. М., 1962. XVI 938 стб. 87 с IVc. (senkrievu)
 Алексеев Л. В. Полоцкая земля // Древнерусские княжества Х-XIII вв. -М., −1975. -С.202-239 (krieviski)
 Данилович В. Е. Очерк истории Полоцкой земли до конца XIV столетия. -К., 1896. −731 с. (krieviski)
 Войтович Леонтій. Князівські династії Східної Європи (кінець IX — початок XVI ст.): склад, суспільна і політична роль. Історико-генеалогічне дослідження.. — Львів: Інститут українознавства ім. І.Крип’якевича, 2000. — 649 с. —  (ukrainiski)
 Рыжов К. Все монархи мира. Россия. М., 2005

Rurika dinastija
Baltkrievijas vēsture
1165. gadā mirušie
Jupiter Centre

Jupiter Centre ir topoša augstceltne, A klases biroju ēka Rīgā, Skanstes ielā 7. Ēka sastāv no 14 stāviem un 2 līmeņu pazemes autostāvvietas, kas ir paredzēta 170 automašīnām. Ēkas projekta attīstība tika uzsākta 2003. gadā, bet būvniecības darbi 2007. gadā. Sākotnēji ēku nodot ekspluatācijā tika plānots 2009. gada decembrī, tomēr, saistībā ar tehnoloģisko pārtraukumu, nodošana ekspluatācijā tika pārcelta uz 2012. gada septembri. Kopējās ēkas būvniecības izmaksas ir 14 miljoni Ls.

Projekta attīstība 
Projekts attīstība tika uzsākta 2003. gadā. Projekts piedzīvoja vairākas izmaiņas līdz ar Rīgas Attīstības plāna apstiprināšanu 2006. gadā. 2007. gadā to iegādājās investori un sāka būvniecību, kā ģenerāluzņēmēju piesaistot SIA "RE&RE". Ēkas būvniecības procesā bija arī tehnoloģiskais pārtraukums, aptuveni pusotru gadu, kura laikā celtne tika iekonservēta un apsargāta.

Būvniecība 
Biroju ēkas būvniecība tika uzsākta 2007. gadā. 2008. gada 19. septembrī, noslēdzot nulles cikla būvniecību un sākot virszemes celtniecību, biroju ēkai tiks ielikts pamatakmens. 2011. gada 27. aprīlī biroja kompleksa tika svinēti spāru svētki.

Tehniskais apraksts 
Karkass — monolīta dzelzsbetona kolonnas un pārsegumi. Ārsienas — stiklotajās daļās alumīnija konstrukcijas fasāžu sistēma ar dubulto stikla pakešu aizpildījumu kā arī siltinātu paneļu fragmentiem. 1. stāva līmenī atklāta atveidņotas monolītā dzelzsbetona daļas. Iekšsienas — ģipškartona starpsienas, stiklotas iekšsienas, kā arī mūrētas vieglbetona bloku starpsienas. Starpstāvu pārsegums — monolītais dzelzsbetons. Jumts — dzelzsbetona pārsegums, profilētās metāla loksnes, virs tā siltumizolācijas kārta 200 mm biezumā un ruļļmateriāla jumta segums. Logi un durvis — alumīnija konstrukcijas logi, stiklotas un ugunsdrošās durvis, fasāžu sistēmas ar stikla pakešu aizpildījumu. Lifti — četri ātrgaitas lifti no abiem autostāvvietas stāviem. Inženiertīkli — visas nepieciešamās komunikācijas, datortīkls. Videonovērošanas un apsardzes sistēmas, ugunsdzēsības signalizācija un automātiskā sprinkleru sistēma, ventilācija un dzesēšana, ka arī citi tehniskie risinājumi, kas veicina siltuma un elektroenerģijas patēriņa ekonomiju.

Būvtehnoloģijas un materiāli 
Biroja ēkas pamati tika izbūvēti no urbtajiem dzelzsbetona pāļiem 20—30 metru dziļumā. Karkasa kolonnas un pārnesumi tapa monolītā dzelzsbetona tehnoloģijā. Visas ēkas fasādes ir pilnībā stiklotas, izmantojot alumīnija konstrukciju sistēmu ar trīskāršo stikla pakešu aizpildījumu, kā arī siltinātu paneļu fragmentiem. Ēkas ziemeļu fasādē atsevišķos fragmentos stiklotās plaknes tika aizstātas ar dekoratīvu un funkcionālu materiālu — stikla profilītu.

Skatīt arī 
 Daudzstāvu dzīvojamie rajoni Rīgā

Atsauces

Ārējās saites 
 Jupiter Centre oficiālā mājas lapa
 Ēkas profils portālā SkyscraperCity

Celtnes un būves Rīgā
Augstceltnes Rīgā
Demarkuss Kazinss

Demarkuss Kazinss (; dzimis ) ir profesionāls amerikāņu basketbolists, spēlē centra pozīcijā. Pašlaik (2018) pārstāv NBA klubu " Goldensteitas Warriors".

Spēlējis Kentuki universitātes basketbola komandā NCAA čempionātā. 2010. gada NBA draftā viņu izraudzījās Sakramento "Kings" ar kopējo 5. kārtas numuru pirmajā kārtā. Debijas sezonā D. Kazinss tika iekļauts līgas simboliskajā debitantu pirmajā izlasē. 2011. un 2012. gadā tika iekļauts startam BBVA Rising Stars Challenge spēlē Visu zvaigžņu spēles nedēļas nogalē.

Statistika

NBA

Regulārā sezona 

|-
| style="text-align:left;"|
| style="text-align:left;"|"Kings"
| 81 || 62 || 28,5 || 43,0 || 16,7 || 68,7 || 8,6 || 2,5 || 1 || 0,8 || 14,1
|-
| style="text-align:left;"|
| style="text-align:left;"|"Kings"
| 64 || 62 || 30,5 || 44,8 || 14,3 || 70,2 || 11,0 || 1,6 || 1,5 || 1,2 || 18,1
|-
| style="text-align:left;"|
| style="text-align:left;"|"Kings"
| 75 || 74 || 30,5 || 46,5 || 18,2 || 73,8 || 9,9 || 2,7 || 1,4 || 0,7 || 17,1
|-
| style="text-align:left;"|
| style="text-align:left;"|"Kings"
| 71 || 71 || 32,4 || 49,6 || 0 || 72,6 || 11,7 || 2,9 || 1,5 || 1,3 || 22,7
|-
| style="text-align:left;"|
| style="text-align:left;"|"Kings"
| 59 || 59 || 34,1 || 46,7 || 25,0 || 78,2 || 12,7 || 3,6 || 1,5 || 1,8 || 24,1
|-
| style="text-align:left;"|
| style="text-align:left;"|"Kings"
| 65 || 65 || 34,6 || 45,1 || 33,3 || 71,8 || 11,5 || 3,3 || 1,6 || 1,4 || 26,9
|-
| style="text-align:left;"|
| style="text-align:left;"|"Kings"
| 55 || 55 || 34,4 || 45,1 || 35,6 || 77,0 || 10,6 || 4,8 || 1,4 || 1,3 || 27,8
|-
| style="text-align:left;"|
| style="text-align:left;"|"Pelicans"
| 17 || 17 || 33,8 || 45,2 || 37,5 || 77,7 || 12,5 || 3,9 || 1,5 || 1,1 || 24,4
|-
| style="text-align:left;"|
| style="text-align:left;"|"Pelicans"
| 48 || 48 || 36,2 || 47,0 || 35,4|| 74,6 || 12,9 || 5,4 || 1,6 || 1,6 || 25,2
|-
| style="text-align:left;"|
| style="text-align:left;"|"Warriors"
| 30 || 30 || 25,7 || 48,0 || 27,4 || 73,6 || 8,2 || 3,6 || 1,3 || 1,5 || 16,3
|- class="sortbottom"
| style="text-align:center;" colspan="2"|Karjera
| 565 || 543 || 32,0 || 46,1 || 33,2 || 73,7 || 10,9 || 3,2 || 1,4 || 1,2 || 21,2
|- class="sortbottom"
| style="text-align:center;" colspan="2"|Visu zvaigžņu spēle
| 3 || 0 || 10,4 || 80,0 || 50,0 || 66,7 || 3,7 || 0,3 || 0,3 || 0 || 9,3
|}

Izslēgšanas spēles 

|-
| style="text-align:left;"|2019
| style="text-align:left;"|"Warriors"
| 8 || 5 || 16,6 || 39,6 || 25,0 || 64,0 || 4,9 || 2,4 || 0,6 || 0,8 || 7,6
|- class="sortbottom"
| style="text-align:center;" colspan="2"|Karjera
| 8 || 5 || 16,6 || 39,6 || 25,0 || 64,0 || 4,9 || 2,4 || 0,6 || 0,8 || 7,6
|}

Ārējās saites 

1990. gadā dzimušie
Alabamā dzimušie
ASV basketbolisti
Basketbola centri
Sakramento "Kings" spēlētāji
2016. gada vasaras olimpisko spēļu dalībnieki
Olimpiskās zelta medaļas ieguvēji
Pasaules čempioni basketbolā
Santandera

Santandera () ir pilsēta Spānijas ziemeļos, Kantabrijas autonomā apgabala administratīvais centrs. To 26. gadā p.m.ē. dibināja romieši kā Portus Victoriae Iuliobrigensium.  Santanderai oficiāli tika piešķirts pilsētas statuss. Sastopams okeāna mitrā tipa klimats. 2010. gadā pilsētā dzīvoja 181,6 tūkstoši cilvēku. Pilsētā atrodas apgabala lielākā universitāte — Kantabrijas universitāte. Tāpat te ir bāzēts Spānijas La Liga futbola klubs Racing de Santander.

Ārējās saites 

 

Kantabrijas pilsētas
Sato

Sato ( (Satō)) ir izplatītākais japāņu cilmes uzvārds. Cilvēki ar šo uzvārdu:

 Eisaku Sato (佐藤 榮作; 1901—1975) — japāņu politiķis, valsts premjerministrs;
 Jošiaki Sato (佐藤 慶明; 1969) — japāņu futbolists;
 Minori Sato (佐藤 穣; 1991) — japāņu futbolists;
 Takuma Sato (佐藤 琢磨; 1977) — japāņu autosportists, Formula 1 pilots.

Japāņu uzvārdi
108. gads

108. gads () bija garais gads, kas pēc Jūlija kalendāra sākās sestdienā.

Notikumi

Nezināms datums 
 Apijs Annijs Trebonijs Galls un Marks Atilijs Metilijs Braduja kļuva par Romas konsuliem.
 Tacits uzrakstīja darbu Historiae, kurā apskatīja Romas impērijas vēsturi kopš 68. gada.

Dzimuši

Miruši
Austrālijas dolārs

Austrālijas dolārs () ir Austrālijas Republikas oficiālā valūta, ko lieto arī Kokosu (Kīlinga) Salās, Norfolkas Salā un Ziemsvētku Salā. To parasti apzīmē ar dolāra zīmi ($), vai ar A$, lai atšķirtu no citu valstu valūtām, ko arī sauc par dolāriem. 1 dolārs atbilst 100 centiem. Pamatojoties uz 2010. gada datiem, Austrālijas dolārs ir piektā mainītākā valūta aiz ASV dolāra, eiro, jēnas un sterliņu mārciņas. Centrālā banka, kas izdot valūtu, ir Austrālijas Rezervju banka. 2012. gada aprīlī viens Austrālijas dolārs atbilda 55,2 santīmiem.

Atsauces

Ārējās saites 
 Austrālijas Rezervju banka 

Austrālija
Nacionālās valūtas
Ziedoņi

Ziedoņi (agrāk Bornsminde) ir ciems Bauskas novada Rundāles pagastā. Izvietojies Lielupes kreisajā krastā netālu no autoceļa P103  no pagasta centra Pilsrundāles,  no novada centra Bauskas un  no Rīgas.

Apdzīvotā vieta izveidojusies pie bijušās Bornsmindes muižas (Bornsmünde) centra. 20. gadsimta 50. un 60. gados muižas ēkās bija izvietots Valsts Saulaines lauksaimniecības tehnikums. No 1967. līdz 1992. gada vidum muižā bija tuberkulozes slimnīca. Muižas komplekss ir vietējas nozīmes arhitektūras piemineklis. Ziedoņu apmetne un senkapi ir valsts nozīmes arheoloģijas piemineklis.

Atsauces

Ārējās saites 
 Kāpēc sagrūst Bornsmindes muižas un Kaucmindes pils ēkas?
Bruņene

Bruņene ir apdzīvota vieta Daugavpils novada Skrudalienas pagastā. Izvietojusies pagasta ziemeļrietumu daļā Bruņu ezera krastā  no pagasta centra Silenes, 17 km no novada centra Daugavpils un 249 km no Rīgas.

Apdzīvotā vieta izveidojusies pie bijušās Bruņas muižas (Brunnen) centra. Muižas kungu māja un saimniecības ēkas ir vietējas nozīmes arhitektūras pieminekļi.

Māju nosaukumi (10 gab.): Bruņene 1; Bruņene 2; Bruņene 3; Bruņene 4; Bruņene 6; Bruņene 24; Jaunie Miķeļi; Lielmaņi; Lutreni 1; Miķeļi.

Atsauces
Maņu orgānu sistēma

Maņu orgānu sistēma jeb sensorā sistēma ir daļa no nervu sistēmas, kas nodrošina apkārtējās vides kairinājumu uztveršanu. Maņu orgānu sistēma sastāv no receptoriem, nerviem un smadzeņu reģioniem, kas apstrādā uztverto kairinājumu. Pastāv piecas maņas: redze, dzirde, garša, oža un tauste. Redzes, dzirdes un ožas orgāni kairinājumu uztver no attāluma, bet garšas un taustes orgāni — tiešā kontaktā. Pastāv teorija arī par sesto maņu, kas varētu būt intuīcija vai priekšnojautas.

Kā arī pastāv cita teorija, ka cilvēkam (un ne tikai cilvēkam) ir daudz vairāk maņu nekā 5 vai 6. To skaitā ietilpst laika, līdzsvara un paātrinājuma sajūta.
Maņa

Maņa ir spēja uztvert iekšējās un ārējās vides kairinājumus un tos izvērtēt. Maņas nodrošina apkārtējās vides uztveri. Izšķir piecas pamata maņas — redzi, dzirdi, ožu, garšu un tausti. Redzes, dzirdes un ožas orgāni kairinājumu uztver no attāluma, bet garšas un taustes orgāni — tiešā kontaktā. Pastāv teorija arī par sesto maņu, kas varētu būt intuīcija vai priekšnojautas.

Skatīt arī 
 Maņu orgānu sistēma

Ārējās saites
Rhythm Thief & the Emperor's Treasure

Rhythm Thief & the Emperor's Treasure, zināms Japānā kā Rhythm Thief R: Emperor Napoleon's Legacy ir ritma, puzles un piedzīvojumu videospēle, ko izstrādājis Xeen, bet publicējis Sega Nintendo 3DS konsolei. Tā tika izdota 2012. gada 19. janvārī Japānā, 5. aprīlī Eiropā, 12. aprīlī Austrālijā un 10. jūlijā ASV.

Ārējās saites 
 Oficiālā mājaslapa 

Nintendo 3DS spēles
Sega izdotās datorspēles
2012. gada datorspēles
Omaha

Omaha (, ) ir pilsēta Amerikas Savienotajās Valstīs, Nebraskas štatā, Daglasa apgabala administratīvais centrs. Pilsēta atrodas Vidējos Rietumos, Misūri upes krastā. Ar 478 tūkstošiem iedzīvotāju tā ir lielākā pilsēta Nebraskas štatā un 40. lielākā Amerikas Savienotajās Valstīs.

Nosaukuma izcelsme un vēsture 
Pirms eiropiešu ierašanās mūsdienu Omahas teritorijā dzīvoja dažādas Amerikas pamatiedzīvotāju grupas. Kopš 17. gadsimta starp šīm grupām bija arī omahi (angl. Omaha) un ponka (angl. Ponca), Delihu-Sjū (angl. Dhelihan-Siouan) valodas grupas cilvēki, kas bija cēlušies no Ohaio upes lejteces ielejas un pārcēlušies uz šejiem 17. gadsimtā. Vārds "omaha" (omahu valodā: Umoⁿhoⁿ or Umaⁿhaⁿ) omahu valodā nozīmē "Ļaudis, kas dzīvo upes augštecē" vai "Pret straumi". 

19. gadsimta vidū vieta, kur mūsdienās atrodas Omaha Misūri rietumu krastā, bija vārti uz ASV Rietumiem. Caur šo vietu uz rietumiem devās pētnieki, tirgotāji, zelta meklētāji un jaunas dzīves meklētāji. Tā bija pēdējā pieturvieta, lai uzkrātu krājumus un iegūtu aprīkojumu, lai šķērsotu līdz tam neizpētītās teritorijas rietumos. Omaha tika dibināta 1854. gadā. Par pilsētu tā tika pasludināta 1857. gadā.

Ģeogrāfija 
Omaha atrodas Nebraskas štata austrumos, Misūri upes kreisajā krastā. Otrpus upei atrodas Kaunsilblafsas pilsēta, nu jau Aiovas štatā.

Iedzīvotāji 
2019. gadā Omahā dzīvoja 478 tūkstoši iedzīvotāju. Lielākā daļa Omahas iedzīvotāju (76,7%) ir baltādainie, 12,8% iedzīvotāju ir afroamerikāņi.

Kopā ar Kaunsilblafsas pilsētu otrpus Misūri upei un citām tuvējām piepilsētām iedzīvotāju skaits Omahas–Kaunsilblafsas metropolē sasniedz 940 tūkstošus.

Saimniecība 
Omaha ir viens no pasaulē lielākajiem lopkopības tirgiem un gaļas apstrādes centriem.

Pilsētā ir bāzēti pieci Fortune 500 sarakstā iekļuvuši uzņēmumi: ConAgra Foods, Union Pacific Corporation, Mutual of Omaha, Peter Kiewit and Sons, Inc. un Berkshire Hathaway. Berkshire Hathaway vada Omahā dzimušais Vorens Bafets, kurš ir viens no pasaulē bagātākajiem cilvēkiem.

Izglītība 
Omahā atrodas vairākas universitātes un koledžas. No tām ievērojamākās ir Nebraskas Universitāte, Kreigtona Univeristāte (Creighton University), Nebraskas Universitātes Medicīnas centrs (University of Nebraska Medical Center) un Svētās Mērijas koledža (College of St. Mary).

Atsauces

Ārējās saites 

 

Nebraskas pilsētas
HK Donbass

HK Donbass (, ) ir hokeja klubs, kas bāzēts Družkivkā, Ukrainā un spēlē Ukrainas hokeja līgā. Tas dibināts 2005. gadā. Līdz 2014. gadam klubs bija bāzēts Doneckā.

HK Donbass ir izcīnījis divus Ukrainas (2011, 2012) čempiontitulus. No 2011. līdz 2012. gadam "Donbass" spēlēja Krievijas Augstākajā līgā. No 2012. līdz 2014. gadam "Donbass" spēlēja Kontinentālajā hokeja līgā. Pēc 2010.—2011. gada sezonas klubs tika sadalīts divās komandās, fārmklubs spēlēja Ukrainas profesionālajā līgā, bet pirmā komanda- KHL. 2014. gadā klubs pārcēlās uz Doneckas apgabala pilsētu Družkivku. 2015. gadā tas uzsāka dalību Ukrainas hokeja līgā.

No 2012. līdz 2014. gadam kluba rindās spēlēja latviešu aizsargs Oskars Bārtulis.

Visu KHL sezonu rezultāti

Līderi

Komandas KHL rezultatīvākie spēlētāji

Kluba spēlētāju rekordi

Regulārā sezona 
 Visvairāk gūto vārtu sezonā: Lukāšs Kašpars, 16 (2013.—14.)
 Visvairāk rezultatīvo piespēļu sezonā: Jevgēņijs Dadonovs, 24 (2012.—13.)
 Visvairāk gūto punktu sezonā: Jevgēņijs Dadonovs, 38 (2012.—13.)
 Visvairāk soda minūšu sezonā: Oskars Bārtulis, 88 (2012.—13.)
 Visvairāk gūto punktu sezonā, starp aizsargiem: Klejs Vilsons, 22 (2013.—14.)

Izslēgšanas kārta 
 Visvairāk gūto vārtu sezonā: Jevgeņijs Dadonovs, 7 (2013.—14.)
 Visvairāk rezultatīvo piespēļu sezonā: Maksims Jakutsenja, 7 (2013.—14.)
 Visvairāk gūto punktu sezonā: Jevgeņijs Dadonovs un Maksims Jakutseņja, 11 (2013.—14.)
 Visvairāk soda minūšu sezonā: Ruslans Fedotenko, 35 (2013.—14.)
 Visvairāk gūto punktu sezonā, starp aizsargiem: Klejs Vilsons, 7 (2013.—14.)

Atsauces

Ārējās saites 
 Kluba oficiālā mājaslapa

Doneckas "Donbass"
Šengeida

Šengeida (arī Šēnheida) ir ciems Daugavpils novada Skrudalienas pagastā. Izvietojusies pagasta dienviddaļā Šēnheidas ezera dienvidaustrumu krastā  no pagasta centra Silenes, no novada centra Daugavpils un 241 km no Rīgas.

Apdzīvotā vieta izveidojusies pie bijušās Šēnheidas muižas (Schönheyden) centra. Muižas kungu māja ir vietējas nozīmes arhitektūras piemineklis.

Atsauces
Spināti

Dārza spināti (Spinacia oleracea) ir viengadīgi amarantu dzimtas lapu dārzeņi. Uzturā lieto spinātu lapas. Spinātu lapas satur daudz olbaltumvielas, ogļhidrātus, C un B vitamīnus, karotīnu un minerālvielas, īpaši kalciju, magniju un dzelzi. Persiju uzskata par spinātu izcelsmes vietu, eiropieši ar spinātiem iepazinās 12. gadsimtā. Spināti ir 30 cm augsti lakstaugi. Spinātu lapas ir no 2 līdz 30 cm garas.

Animācijas seriālā "Papaijs" (Popeye) galvenais varonis visās kritiskajās situācijās ieēd spinātus, kā rezultātā viņam rodas pārdabisks spēks. Šis fakts neatbilst reālajai dzīvei.

Kulinārija 
Spinātu lapas ieteicams lietot uzturā svaigā veidā. Pētījumi liecina, ka vislabāk tās pievienot sulām un smūtijiem. Spinātu lapas var lietot uzturā gan svaigā veidā, gan termiski apstrādātus. Vienīgi pēc termiskas apstrādāšanas tos vajadzētu apēst 24 stundu laikā, jo tie satur baktērijas, kas rada slāpekļskābes savienojumus. Speciālisti iesaka spinātus termiski apstrādāt tikai īsu brīdi tvaicējot, jo cepot vai vārot tie zaudē savu vērtību. Spinātu lapas izmanto salātos, bieži gatavo kopā ar olām, biezpienu un sieriem.

Spinātus nevajadzētu ēst cilvēkiem ar aknu un nieru slimībām, jo tie satur skābeņskābi, kas lielā daudzumā traucē sāļu un ūdens vielmaiņu, var veidot skābeņskābes kristālus urīnvados. Jā šādu problēmu nav, tad spināti ir veselīgi.

Piezīmes un atsauces

Piezīmes

Atsauces

Ārējās saites 

 

Amarantu dzimta
Lapu dārzeņi
VV Line

VV Line bija Latvijas kuģniecības uzņēmums, kas darbojās kā prāmju līnija no Latvijas un Igaunijas uz Zviedriju.

Prāmju kustība sākās 2000. gadā ar līniju Ventspils—Vestervīka, kurai 2001. gadā sekoja līnija Tallina—Vestervīka. 2002. gadā tās nomainīja uz Ventspils—Nīneshmna un Paldiski—Vestervīka. Paldiski maršruts tika slēgts jau tai pašā gadā. Uzņēmums tā arī nekļuvis pelnītspējīgs, bankrotēja 2003. gadā.

Uzņēmums izmantoja 2 kuģus — Mermaid II un Fellow.

Atsauces

Ārējās saites 
 VV Line

Latvijas uzņēmumi
Amatas novada dome

Amatas novada dome (arī Amatas novada pašvaldība) ir Amatas novada pašpārvaldes augstākā iestāde, kas atrodas Drabešu pagasta viensētā „Ausmas”. Dome sastāv no 15 deputātiem, ko ievēl reizi četros gados pašvaldību vēlēšanās Amatas novadā deklarētie Latvijas pilsoņi.

Domes sastāvs

Atsauces

Ārējās saites 
 Amatas novada pašvaldības mājaslapa 

 
Latvijas pašvaldības
Bijušie Latvijas novadu centri
Bīriņi

Bīriņi ir apdzīvota vieta Limbažu novada Vidrižu pagastā. Izvietojusies pagasta dienvidos Bīriņu ezera krastos pie autoceļa P9  no pagasta centra Gravām,  no novada centra Limbažiem un  no Rīgas.

Apdzīvotā vieta izveidojusies pie bijušās Bīriņu muižas (Koltzen) pils un Bīriņu pagasta valdes. Līdz 1949. gadam Bīriņu pagasta centrs, līdz 1962. gadam — Bīriņu ciema padomes centrs. Bīriņos atrodas sabiedriskais centrs «Bīriņi», bibliotēka, feldšera prakse, vairāki uzņēmumi, veikals. Bīriņu muižas apbūve ir valsts nozīmes arhitektūras piemineklis. Pilī iekārtots muzejs un viesnīca.

Atsauces
Ozolpils

Ozolpils ir skrajciems Tukuma novada Smārdes pagastā. Izvietojies pagasta dienvidos pie autoceļa A10 (E22) 6,7 km attālumā no pagasta centra Smārdes un 57 km — no Rīgas.

Apdzīvotā vieta veidojusies ap vēsturisko Ozolu muižu (Gut Eichendorf). Uz 1972. gada 1. janvāri Ozolpils bija Smārdes ciema padomes centrs, bet vēlāk arī Ozolpils ciema centrs.

Atsauces
ASV Jūras kara flote

ASV Jūras kara flote () ir viena no piecām ASV Bruņoto spēku daļām un viens no septiņiem uniformas valkājošajiem ASV dienestiem. ASV Jūras kara flote ir lielākā pasaulē, kara flotes kopējā tonnāža ir lielāka par nākamo 13 valstu kara flotu tonnāžu kopā. Tāpat tai ir lielākais aviācijas bāzeskuģu skaits pasaulē (11 no tiem ir aktīvi, viens tiek konstruēts un viens ir rezervē). Pašlaik ASV Jūras kara flotei ir 328 516 cilvēku liels aktīvais personāls. Tas darbojas ar 286 kuģiem un vairāk nekā 3700 gaisa kuģiem. ASV Jūras kara flotes vadība atrodas Ārlingtonā, Virdžīnijā. Kara flotes vadītājs ir Jūras kara flotes sekretārs Rejs Mebuss.

Atsauces

Ārējās saites 

 

Jūras spēki pēc valsts
ASV
ASV uniformētie dienesti
Gettysburg: Armored Warfare

Gettysburg: Armored Warfare (dažreiz rakstīts kā Gettysburg: Armoured Warfare) ir hibrīds starp reālā laika stratēģijas spēli un trešās personas šaujamspēli. To izstrādājis Radioactive Software un izdevis Paradox Interactive. Spēle tika izdota 2012. gada martā visā pasaulē PC caur Valve Steam.

Spēles motīvs
Cilvēks, kurš dzīvo 2060. gadā atgriežas atpakaļ Amerikas pilsoņu karā, ņemot līdzi savus nākotnes ieročus, kurus iedod Amerikas Valstu Konfederācijas militārajiem spēkiem, cerot izmainīt nākotni.

Ārējās saites 
 GameSpot  

PC spēles
2012. gada datorspēles
Lorenss Olivjē

Lorenss Kerrs Olivjē (; dzimis , miris ) bija angļu aktieris, kinorežisors, kinoproducents un scenārists. Viņš tiek uzskatīts par vienu no 20. gadsimta labākajiem aktieriem. Aktieris Spensers Treisijs ir izteicies, ka "Olivjē ir labākais aktieris angļvalodīgajās valstīs".

Aktiera karjera ilgusi vairāk nekā sešdesmit gadus. Viņš filmējies plaša žanra filmās: no Senās Grieķijas traģēdijām, Šekspīra darbiem līdz pat mūsdienu amerikāņu un britu drāmām. Kopumā filmējies vairāk nekā 60 filmās. L. Olivjē bija pirmais Apvienotās Karalistes nacionālā teātra mākslinieciskais režisors, viņa vārdā ir nosaukta teātra galvenā skatuve. Karjeras laikā saņēmis divas Amerikas Kinoakadēmijas balvas (kā labākais aktieris un par labāko filmu — 1948. gada filma "Hamlets"), taču kopumā tika nominēts 12 Amerikas Kinoakadēmijas balvām. Tāpat L. Olivjē saņēmis piecas Emmy, trīs Zelta globusa un vienu BAFTA kino balvu.

Ārējās saites 

1907. gadā dzimušie
1989. gadā mirušie
Sarejā dzimušie
Angļu kinoaktieri
Angļu kinorežisori
Angļu kinoproducenti
Angļu scenāristi
Kinoakadēmijas balvas ieguvēji aktieri
Kinoakadēmijas goda balvas ieguvēji
BAFTA kino balvas ieguvēji (cilvēki)
BAFTA Fellowship balvas ieguvēji
Emmy balvas ieguvēji
Zelta lauvas ieguvēji
1. FC Kaiserslautern

1. FC Kaiserslautern ir profesionāls Vācijas futbola klubs, kas ir bāzēts Kaizerslauternē, Vācijā. Klubs spēlē Vācijas 3. līgā. Tas ir izcīnījis četrus Bundeslīgas čempiontitulus, pēdējo no tiem 1997.—1998. gada sezonā. 1. FC Kaiserslautern tika dibināts .

Sasniegumi 
 Vācijas čempionāts / Bundeslīga
 Čempioni (4): 1951, 1953, 1990–91, 1997–98
 Vicečempioni (4): 1948, 1954, 1955, 1993–94
 2. Bundeslīga
 Čempioni (2): 1996–97, 2009–10
 Vācijas kauss Kausa ieguvēji (2): 1989–90, 1995–96
 Finālisti (5): 1960–61, 1971–72, 1975–76, 1980–81, 2002–03
 Vācijas superkauss'''
 Kausa ieguvēji (1): 1991
 Finālisti (2): 1990, 1996

Ārējās saites 

 Kluba oficiālā mājaslapa  

Vācijas futbola klubi
Derens Flečers

Derens Flečers (; dzimis ) ir bijušais skotu futbolists, spēlēja pussarga pozīcijā, Skotijas futbola izlases dalībnieks.

Manchester United sastāvā spēlē kopš 2001. gada. Kluba sastāvā ir izcīnījis četrus Premjerlīgas čempiontitulus (2006–07, 2007–08, 2008–09, 2010–11), 2003.—2004. gada sezonas FA kausu, 2007.—2008. gada sezonā uzvarējis UEFA Čempionu līgā.

Kopš 2003. gada pārstāv Skotijas izlasi. Pieaugušo izlases sastāvā aizvadījis vairāk nekā 50 spēles. Kopš 2009. gada augusta ir izlases kapteinis.

Sasniegumi 
Manchester United

 Anglijas Premjerlīga: 2006–07, 2007–08, 2008–09, 2010–11, 2012–13
 FA kauss: 2003–04
 Anglijas Līgas kauss: 2009–10
 FA Community Shield: 2003, 2007, 2008, 2010
 UEFA Čempionu līga: 2007–08
 FIFA Klubu Pasaules kauss: 2008

Individuālie sasniegumi

 West Bromwich Albion gada labākais spēlētājs: 2015–16

Atsauces

Ārējās saites 

 Premjerlīgas profils  
 ESPN profils  
 ManUtd.com profils 
 Scottish FA profils 

1984. gadā dzimušie
Skotijas futbolisti
Skotijas izlases futbolisti
Stoke City F.C. spēlētāji
Manchester United F.C. spēlētāji
West Bromwich Albion F.C. spēlētāji
Edinburgā dzimušie
Uldis Stabulnieks

Uldis Stabulnieks (dzimis  Rīgā, miris ) bija latviešu komponists, pianists un dziedātājs.

Dzīvesgājums 
Dzimis 1945. gadā Rīgā. Mācījās Emīla Dārziņa mūzikas vidusskolā (1952—1963). 1965. gadā Stabulnieks bija viens no karavīru ansambļa "Zvaigznīte" dibinātājiem, kas 1967. gadā uzvarēja festivālā "Liepājas dzintars" un kļuva par Tallinas džeza festivāla diplomandu.

Studēja Latvijas Valsts konservatorijā, 1972. gadā beidza Jāņa Dūmiņa kordiriģēšanas klasi, bet 1975. gadā Valentīna Utkina vadīto kompozīcijas klasi. 1972. gadā radīja pirmo latviešu blūzu (Miglas blūzs).
1974. gadā Stabulnieks savas "Džeza improvizācijas" notis pa pastu nosūtīja uz Monako 2. Starptautisko džeza tēmu konkursu un ieguva 3. godalgu.

No 1969. līdz 1988. gadam Stabulnieks bija Latvijas Televīzijas un radio estrādes un vieglās mūzikas orķestra koncertmeistars, līdztekus dziedāja kamerkorī Ave Sol. 
No 1970. gadu vidus Stabulnieks vadīja Latvijas Filharmonijas ansambli (vēlāko Tip Top), kur dziedāja tā laika zvaigznes Margarita Vilcāne un Ojārs Grīnbergs. Strādāja par pianistu lielākajā daļā Latvijas teātru, komponēja mūziku teātra izrādēm.

Populārākās dziesmas Mikrofona aptaujā: "Belladonna" (8. vieta, 1976), "Par nesatikšanos" (5. vieta, 1980), "Nāk debesis" (9. vieta, 1980), "Tik un tā" (2. vieta, 1981), "Paliec un neaizej" (9. vieta, 1981), "Solījums" (8. vieta, 1982), "Trijjūgs iz tumsas" (16. vieta, 1985), "Ejot cauri rudziem" (11. vieta, 1986), "Dārza valsis" (17. vieta, 1987), "Varbūt" (5. vieta, 1989).

Sarakstījis mūziku filmām "Svešās kaislības" (1983), "Aizaugušā grāvī viegli krist" (1986) un "Dīvainā mēnessgaisma" (1987), filmējies epizodiskā lomā filmā "Elpojiet dziļi" (1967).

Miris 2012. gadā Rīgā.

Apbalvojumi 
 The Second International Jazz Theme competition in Monaco (3. vieta, 1974)
 Lielā mūzikas balva (1995)
 Autortiesību bezgalības balva (2004)
 Aleksandra Čaka balva (2007)
 Atzinības krusts, 4. šķira (2011)

Diskogrāfija

Albumi 
 "Tik un tā ‎(LP, Мelodija, 1985)
 "Svētki daudzskaitlī" ‎(LP, Melodija, 1988)
 "Tik un tā" ‎(CD, Mikrofona ieraksti, 2002)
 "Es mīlu dzīvi skaisto" ‎(CD, Mikrofona ieraksti, 2012)

Minialbumi 
 Ojārs Grīnbergs. "Mums vajadzīgs miers" (Melodija, 1974)
 "Neskaramam nepieskaros" (Melodija, 1975)
 "Rīgai" (Melodija, 1979)
 "четыре вариации на тему ретро" ("Četras variācijas par retro tēmu", Melodija, 1982)
 "Joku dziesmas" (Melodija, 1983)

Atsauces

Ārējās saites 

 LMIC profils 

1945. gadā dzimušie
Rīgā dzimušie
2012. gadā mirušie
Latviešu komponisti
Latvijas pianisti
Latviešu dziedātāji
Latvijas Mūzikas akadēmijas absolventi
Atzinības krusta virsnieki
Rīgas Meža kapos apbedītie
Sauli Nīniste

Sauli Veineme Nīniste (; dzimis ) ir somu jurists un politiķis. Pašreizējais Somijas prezidents.

Laikā no 1995. līdz 1996. gadam bijis Somijas Tieslietu ministrs, no 1996. līdz 2006. gadam — Finanšu ministrs. 1995. gada aprīlī kļuva par Somijas premjerministra Pāvo Liponena vietnieku, šajā amatā bija līdz 2001. gada augustam. 2007. gada aprīlī S. Nīneste kļuva par Somijas parlamenta spīkeru, amatu atstāja pēc četriem gadiem 2011. gada aprīlī. 2012. gadā tika ievēlēts par Somijas prezidentu, amatā nomainot Tarju Halonenu.

Atsauces

Ārējās saites 

 Mājaslapa 

1948. gadā dzimušie
Somijas politiķi
Somijas prezidenti
Pašreizējie valstu vadītāji
Triju Zvaigžņu ordeņa lielkrusta komandieri
Saito

Saito var būt:
 Josuke Saito — Japānas futbolists (dzimis 1988. gadā);
 Kadzuo Saito — Japānas futbolists (dzimis 1951. gadā);
 Manabu Saito — Japānas futbolists (dzimis 1990. gadā);
 Saidzo Saito — Japānas futbolists (1908—2004);
 Tošihide Saito — Japānas futbolists (dzimis 1973. gadā).

Uzvārdi